Nekropole stećaka u Kreševu
<s>Nekropole stećaka u Kreševu,  se nalaze na nekoliko lokaliteta u opštini Kreševo,  Bosna i Hercegovina.</s>

<s>Nekropola stećaka Brdo (Križ) u Deževicama 
Deževice su smještene na zaravni omeđenoj planinama Inač i Gradac.</s><s>Od opštine Kreševo udaljeno je 6, 74 km vazdušne linije u pravcu zapada.</s><s>Nekropola je za nacionalni spomenik BiH.</s><s>Nacionalni spomenik čini nekropola sa 52 stećka.</s><s>Pripadaju vrsti položenih i uspravnih kamenih monolita, javljaju se u tri forme; sanduk, sljemenjak i stub.</s><s>Na ovoj nekropoli postignut je visoki nivo estetske vrijednosti forme: pojedini stećci imaju relativno velike dimenzije.</s><s>Osnovni umjetnički kvalitet stećaka predstavljaju ukrasi izvedeni u visokom reljefu i udubljivanju.</s><s>Od ukupno 52 spomenika 31 je sanduk, 18 sljemenjaka, 1 stub i 2 spomenika, čiji oblik nije moguće definsati jer su utounli.</s><s>Ukrašeno je 6 primjeraka, 4 sanduka i 2 sljemenjaka.</s><s>Motivi zastupljeni na spomenicima su; krst, rozeta, polumjesec, jabuka i srp.</s>

<s>Nekropola stećaka Crkvenjak i Klupe u Komarima, 
Na putnom pravcu iz Kiseljaka prema Kreševu, 3 km pred ulaz u Kreševo, na sjevernom obodu kreševskog polja, nalaze se nekropole sa stećcima na lokalitetima Crkvenjak i Klupe u Komarima.</s><s>Na lokalitet se s navedenog pravca dolazi uskom asfaltiranom cestom (150 – 200 m).</s><s>Proglašene su za nacionalni spomenik BiH.</s>

<s>Nacionalni spomenik čine dvije nekropole sa ukupno 53 stećka.</s><s>Nekropola stećaka Crkvenjak zauzima prostor od 67 x 30 m i sastoji se od ukupno 28 stećaka, od čega su 3 ploče, 21 sanduk, a kod 4 spomenika se ne može ustanoviti oblik, jer su skoro u potpunosti zatrpani.</s><s>Nekropola sa stećcima Klupe se sastoji od 25 stećaka koji su uglavnom u obliku sanduka.</s><s>Većina je u vrlo lošem stanju tako da se ne može utvrditi da li su bili ploče ili sanduci.</s><s>Stećci su poredani u redove od sjevera ka jugu, a orijentirani su u pravcu zapad–istok.</s><s>Slabo su obrađeni i bez ukrasa.</s>

<s>Nekropola stećaka Kose u Crnićima 
U podnožju planine Inač (1413m nv) sa sjeverozapadne strane, na 874 m nv smješteni su Crnići.</s><s>Od općine Kreševo selo je udaljeno 6 km vazdušne linije u pravcu sjeverozapada.</s><s>U spomenutom naselju na lokalitetu Kose nalazi se nekropola sa stećcima,  koja je nacionalni spomenik BiH.</s>

<s>Nacionalni spomenik čini nekropola sa 26 stećaka.</s><s>Stećci pripadaju vrsti položenih kamenih monolita, oblikovanih u tri forme; ploča, sanduk i sljemenjak.</s><s>Na ovoj nekropoli postignut je visoki nivo estetske vrijednosti forme: pojedini stećci imaju relativno velike dimenzije.</s><s>Na lokalitetu se nalazi 26 stećaka: 2 ploče, 19 sanduka i 5 sljemenjaka.</s><s>Osim što se na gornjoj površini stećka broj 14 nalazi reljefno ispupčenje u obliku pravougaonika, neka druga vrsta ukrasa ili natpisa na nadgrobnicima nije evidentirana.</s>

<s>Literatura 
 Vesna Mušeta-Aščerić, Srednjovjekovna naselja na mjestu današnjeg Sarajeva u Prilozi istoriji Sarajeva, Radovi sa naučnog simpozijuma »Pola milenija Sarajeva« održanog od 19. do 21. ožujka 1993. godine.</s><s>Sarajevo: Institut za istoriju i Orijentalni institut, 1997.</s><s>Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Dubravko Lovrenović, Stećci – bosansko i humsko mramorje srednjeg vijeka, Sarajevo, str. 5-167.</s>

<s>Reference</s>

<s>K
Nacionalni spomenici u Kreševu
Srednja Bosna</s>

